Vec C‑574/15
Trestné konanie
proti
Maurovi Scialdonemu
(návrh na začatie prejudiciálneho konania, ktorý podal Tribunale di Trieste)
„Návrh na začatie prejudiciálneho konania – Daň z pridanej hodnoty (DPH) – Ochrana finančných záujmov Únie – Článok 4 ods. 3 ZEÚ – Článok 325 ods. 1 ZFEÚ – Smernica 2006/112/ES – Dohovor TIR – Sankcie – Zásady ekvivalencie a efektivity – Nezaplatenie DPH vyplývajúcej z ročného daňového priznania v zákonom stanovených lehotách – Vnútroštátna právna úprava, ktorá stanovuje trest odňatia slobody len vtedy, ak suma nezaplatenej DPH prekročí určitú prahovú hodnotu trestnosti – Vnútroštátna právna úprava stanovujúca nižšiu prahovú hodnotu trestnosti v prípade nezaplatenia zrážkovej dane z príjmu“
Abstrakt – Rozsudok Súdneho dvora (veľká komora) z 2. mája 2018
1.        Vlastné zdroje Európskej únie – Ochrana finančných záujmov Únie – Boj proti podvodom a iným protiprávnym činnostiam – Povinnosť členských štátov zaviesť systémy riadenia a kontroly – Pojmy podvod a iné protiprávne činnosti – Nezaplatenie dane z pridanej hodnoty vyplývajúcej z ročného daňového priznania v zákonom stanovených lehotách – Protiprávna činnosť, ktorá môže narušiť finančné záujmy Únie
[Článok 325 ods. 1 ZFEÚ; smernica Rady 2006/112, článok 206 a článok 250 ods. 1; Dohovor o ochrane finančných záujmov Európskych spoločenstiev, článok 1 ods. 1 písm. b)]
2.        Vlastné zdroje Európskej únie – Ochrana finančných záujmov Únie – Boj proti podvodom a iným protiprávnym činnostiam – Povinnosť členských štátov zaviesť systémy riadenia a kontroly – Dosah – Trestné činy v oblasti dani z pridanej hodnoty – Nezaplatenie dane z pridanej hodnoty vyplývajúcej z ročného daňového priznania v zákonom stanovených lehotách – Vnútroštátna právna úprava, ktorá stanovuje trest odňatia slobody – Prahová hodnota trestnosti, ktorá je vyššia než tá, ktorá je stanovená za nezaplatenie dane z príjmu – Prípustnosť
(Článok 4 ods. 3 ZFEÚ; článok 325 ods. 1 ZFEÚ; smernica Rady 2006/112)
1.      Pozri text rozhodnutia.
(pozri body 37 – 40, 44, 45)
2.      Smernica Rady 2006/112/ES z 28. novembra 2006 o spoločnom systéme dane z pridanej hodnoty v spojení s článkom 4 ods. 3 ZEÚ a článkom 325 ods. 1 ZFEÚ sa majú vykladať v tom zmysle, že nebránia vnútroštátnej právnej úprave, ktorá stanovuje, že nezaplatenie dane z pridanej hodnoty (DPH) vyplývajúcej z ročného daňového priznania za dané zdaňovacie obdobie v zákonom stanovených lehotách je trestným činom, za ktorý možno uložiť trest odňatia slobody len vtedy, ak suma nezaplatenej DPH prekročí prahovú hodnotu trestnosti vo výške 250 000 eur, pričom za trestný čin nezaplatenia zrážkovej dane z príjmu je stanovená prahová hodnota trestnosti vo výške 150 000 eur.
(pozri bod 61 a výrok)